**Likumprojekta “Grozījumi Augstskolu likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Augstskolu likumā” (turpmāk – likumprojekts) izstrādāts ar mērķi, lai nodrošinātu pilnvērtīgu un uz rezultātiem vērstu studiju virzienu novērtēšanas un akreditācijas procesu. Likumprojekts stāsies spēkā atbilstoši Oficiālo publikāciju un tiesiskās informācijas likumā noteiktajai kārtībai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts pēc Izglītības un zinātnes ministrijas (turpmāk - ministrija) iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Augstskolu likuma pārejas noteikumu 48. punktā noteikts, ka Studiju virzienus, kuri akreditējami 2019. gadā, akreditē saskaņā ar šādu studiju virzienu akreditācijas grafiku:1) studiju virzienus "Psiholoģija", "Tiesību zinātne", "Ekonomika", "Informācijas un komunikācijas zinātnes" un "Vadība, administrēšana un nekustamo īpašumu pārvaldība" akreditē līdz 2021. gada 30. jūnijam. Minēto studiju virzienu akreditācijas termiņš tiek pagarināts līdz brīdim, kad tiek pieņemts lēmums par studiju virziena akreditāciju vai lēmums par atteikumu akreditēt studiju virzienu, bet ne ilgāk kā līdz 2021. gada 30. jūnijam;2) studiju virzienus "Mehānika un metālapstrāde, siltumenerģētika, siltumtehnika un mašīnzinības", "Enerģētika, elektrotehnika un elektrotehnoloģijas", "Ražošana un pārstrāde", "Arhitektūra un būvniecība", "Lauksaimniecība, mežsaimniecība, zivsaimniecība, veterinārmedicīna un pārtikas higiēna", "Veselības aprūpe" un "Sociālā labklājība" akreditē līdz 2022. gada 30. jūnijam. Minēto studiju virzienu akreditācijas termiņš tiek pagarināts līdz brīdim, kad tiek pieņemts lēmums par studiju virziena akreditāciju vai lēmums par atteikumu akreditēt studiju virzienu, bet ne ilgāk kā līdz 2022. gada 30. jūnijam;3) studiju virzienus "Mākslas", "Reliģija un teoloģija", "Vēsture un filozofija", "Ģeogrāfijas un zemes zinātnes", "Dzīvās dabas zinātnes", "Ķīmija, ķīmijas tehnoloģijas un biotehnoloģija", "Fizika, materiālzinātne, matemātika un statistika" un "Informācijas tehnoloģija, datortehnika, elektronika, telekomunikācijas, datorvadība un datorzinātne" akreditē līdz 2023. gada 30. jūnijam. Minēto studiju virzienu akreditācijas termiņš tiek pagarināts līdz brīdim, kad tiek pieņemts lēmums par studiju virziena akreditāciju vai lēmums par atteikumu akreditēt studiju virzienu, bet ne ilgāk kā līdz 2023. gada 30. jūnijam;4) studiju virzienus "Izglītība, pedagoģija un sports", "Valodu un kultūras studijas, dzimtās valodas studijas un valodu programmas", "Tulkošana", "Socioloģija, politoloģija un antropoloģija", "Viesnīcu un restorānu serviss, tūrisma un atpūtas organizācija", "Transporta pakalpojumi", "Vides aizsardzība", "Iekšējā drošība un civilā aizsardzība" un "Militārā aizsardzība" akreditē līdz 2024. gada 30. jūnijam. Minēto studiju virzienu akreditācijas termiņš tiek pagarināts līdz brīdim, kad tiek pieņemts lēmums par studiju virziena akreditāciju vai lēmums par atteikumu akreditēt studiju virzienu, bet ne ilgāk kā līdz 2024. gada 30. jūnijam.Augstskolu likuma pārejas noteikumu 48.1 punktā noteikts, ka augstskolām un koledžām studiju virzienus, kuri akreditējami 2021. gadā, akreditē saskaņā ar šādu studiju virzienu akreditācijas grafiku:1) sabiedrībai ar ierobežotu atbildību "Biznesa vadības koledža" studiju virzienu "Tiesību zinātne" akreditē līdz 2021. gada 22. augustam. Minētā studiju virziena akreditācijas termiņš tiek pagarināts līdz brīdim, kad tiek pieņemts lēmums par studiju virziena akreditāciju vai lēmums par atteikumu akreditēt studiju virzienu, bet ne ilgāk kā līdz 2021. gada 22. augustam;3) Daugavpils Universitātei studiju virzienu "Vēsture un filozofija" akreditē līdz 2021. gada 14. novembrim. Minētā studiju virziena akreditācijas termiņš tiek pagarināts līdz brīdim, kad tiek pieņemts lēmums par studiju virziena akreditāciju vai lēmums par atteikumu akreditēt studiju virzienu, bet ne ilgāk kā līdz 2021. gada 14. novembrim;4) Latvijas Universitātei studiju virzienu "Mākslas" akreditē līdz 2021. gada 2. decembrim. Minētā studiju virziena akreditācijas termiņš tiek pagarināts līdz brīdim, kad tiek pieņemts lēmums par studiju virziena akreditāciju vai lēmums par atteikumu akreditēt studiju virzienu, bet ne ilgāk kā līdz 2021. gada 2. decembrim;5) Rīgas Stradiņa universitātei studiju virzienu "Psiholoģija" akreditē līdz 2021. gada 2. decembrim. Minētā studiju virziena akreditācijas termiņš tiek pagarināts līdz brīdim, kad tiek pieņemts lēmums par studiju virziena akreditāciju vai lēmums par atteikumu akreditēt studiju virzienu, bet ne ilgāk kā līdz 2021. gada 2. decembrim;6) Liepājas Universitātei studiju virzienu "Vides aizsardzība" akreditē līdz 2021. gada 2. decembrim. Minētā studiju virziena akreditācijas termiņš tiek pagarināts līdz brīdim, kad tiek pieņemts lēmums par studiju virziena akreditāciju vai lēmums par atteikumu akreditēt studiju virzienu, bet ne ilgāk kā līdz 2021. gada 2. decembrim;7) Liepājas Jūrniecības koledžai studiju virzienu "Transporta pakalpojumi" akreditē līdz 2021. gada 18. decembrim. Minētā studiju virziena akreditācijas termiņš tiek pagarināts līdz brīdim, kad tiek pieņemts lēmums par studiju virziena akreditāciju vai lēmums par atteikumu akreditēt studiju virzienu, bet ne ilgāk kā līdz 2021. gada 18. decembrim.Ministru kabineta 2018. gada 11. decembra noteikumu Nr. 793 „Studiju virzienu atvēršanas un akreditācijas noteikumi” 10. punkts nosaka, ka augstskola vai koledža pirms studiju virziena akreditācijas iesnieguma iesniegšanas iesniedz Akadēmiskās informācijas centrā (turpmāk – AIC) vai Eiropas augstākās izglītības kvalitātes nodrošināšanas reģistrā iekļautajā kvalitātes nodrošināšanas aģentūrā iesniegumu par studiju virziena novērtēšanu un aģentūras norādītos dokumentus un 18. punkts nosaka, ka AIC sešu mēnešu laikā pēc augstskolu/koledžu iesnieguma par studiju virziena novērtēšanu saņemšanas nodrošina, ka pēc studiju virziena un tam atbilstošo studiju programmu novērtēšanas ekspertu grupa sagatavo ekspertu grupas kopīgo atzinumu. Atbilstoši aktuālajai informācijai saistībā ar koronavīrusa izraisītās slimības Covid-19 izplatību pasaulē, tajā skaitā Latvijā, regulāri tiek atjaunota informācija par iespējamiem riskiem un ierobežojošiem pasākumiem visā pasaulē. Valstis, izvērtējot riskus, kas saistīti ar Covid-19 pieaugošu izplatību, ievieš drošības pasākumus, lai samazinātu vai novērstu koronavīrusa izplatību, tajā skaitā ir noteikti vairāku Eiropas valstu ierobežojumi personu ieceļošanai un izceļošanai (tajā skaitā ārvalstu ekspertu ieceļošanai Latvijā), paaugstināti lidojumi atcelšanas gadījumu riski, sagatavoti Latvijas Slimību profilakses un kontroles centra sagatavotie ieteikumi, kā arī sniegti Latvijas valdības attiecīgie norādījumi.Ievērojot minētos ierobežojumus, lai nodrošinātu novērtēšanas procesa sekmīgu turpināšanu, AIC 2020. gada 3. septembrī izdarīja grozījumus AIC 23.09.2021 Studiju virzienu novērtēšanas un akreditācijas metodikā (Metodika), paredzot daļēji attālinātas vizītes veikšanu, kad daļa ekspertu varēja piedalīties vizītē attālināti, izņemot ekspertu grupas vadītāju, un šādas vizītes var tikt organizētas tikai un vienīgi *force majeure* gadījumos, vai, citu pamatoti objektīvu ārkārtas apstākļu dēļ. Taču ar 2020. gada 6. novembra Ministru kabineta rīkojumu Nr. 655 “Par ārkārtējās situācijas izsludināšanu” tika atkārtoti izsludināta ārkārtas situācija valstī no 2020. gada 9. novembra līdz 2021. gada 6. aprīlim, nosakot stingrus epidemioloģiskās drošības ierobežojumus, tostarp, starptautisko pārvadājumu ierobežojumus, pulcēšanās ierobežojumus un pienākumu nodrošināt attālinātā darba iespējas. Reaģējot jau uz atkārtoto ārkārtējo situāciju, AIC 2020. gada 7. decembrī ir veicis grozījumus Metodikā, paredzot pilnīgi attālinātas vizītes veikšanu, kas gan prasījis procedūru izvērtēšanu, tehnisko resursu nodrošināšanu un AIC koordinatoru iekšēju apmācīšanu, lai sekmīgi īstenotu pilnīgi attālinātas vizītes, vienlaikus nodrošinot Standartu un vadlīniju kvalitātes nodrošināšanai Eiropas augstākās izglītības telpā (ESG) ievērošanu.Saglabājoties infekcijas izplatību ierobežojošajiem pasākumiem, kā arī otrreizējās ārkārtas situācijas valstī izsludināšanas dēļ ilgstoši nav bijis iespējams veikt pilnvērtīgu novērtēšanas un akreditācijas procesu, kā rezultātā līdz akreditācijas grafikā noteiktajam datumam (2021. gada 30. jūnijs) novērtēšanas un akreditācijas procesa veikšanai atlikuši 2 mēneši, kas neļauj nodrošināt kvalitatīvu augstskolu/koledžu studiju virzienu un tiem atbilstošo studiju programmu novērtēšanu un akreditāciju. Uz 2021. gada 29. aprīli 10 studiju virzienu novērtēšanas vēl ir procesā, 10 studiju virzienu novērtēšanas procedūras ir noslēgtas, bet, atbilstoši Augstskolu likuma 55.3 panta ceturtajā daļā noteiktajam, nav iesniegtas studiju virziena akreditācijai, 27 studiju virzieni iesniegti studiju virzienu akreditācijai, bet lēmumi vēl nav pieņemti un viens studiju virziens vēl nav iesniegts novērtēšanai. Papildus norādītajam, atbilstoši Augstskolu likuma pārejas noteikumu 48.1 punktā noteiktajam, novērtēšanas procesā ir 4 studiju virzieni, bet 3 studiju virzieni vēl nav iesniegti novērtēšanai. Ņemot vērā kopējo attiecīgajā termiņā novērtējamo virzienu skaitu, novērtēšanai neiesniegto studiju virzienu skaits vērtējams kā neliels.Saistībā ar Covid-19 izplatību situācija pasaulē un valstī ir joprojām nestabila un neprognozējama. Tādējādi nav iespējams prognozēt, vai ņemot vērā radušos situāciju pasaulē, būs iespējama ārvalstu ekspertu piesaiste studiju virzienu novērtēšanas procesam, vai netiks kavēta novērtēšanas procedūras gaita, vai pasliktinoties epidemioloģiskajai situācijai, netiks noteikti vēl stingrāki drošības pasākumi, un līdz ar to vai būs iespējams iekļauties normatīvajā regulējumā noteiktajos termiņos.**Rezumējot: trīs faktoriem savstarpēji pārklājoties (1. pastāv risks, ka studiju virzienu akreditācijas lēmumu pieņemšana var kavēties, ņemot vērā iepriekš minētos apstākļus, kā arī normatīvajos aktos noteiktos maksimālos termiņus lēmumu pieņemšanai, 2. AIC jāpārstrādā metodika, jāpiesaista eksperti attālinātas novērtēšanas veikšanai, atbilstoši jāapmāca, un 3. attālinātais darbs vairākos gadījumos ir kavējis savlaicīgu dokumentu sagatavošanu no novērtēšanas ekspertu puses) ir izveidojusies situācija, kad nepieciešams pārskatīt akreditācijas grafikā noteiktos termiņus, lai nodrošinātu studiju procesa nepārtrauktību augstskolās un koledžās.**Ievērojot minēto, ir nepieciešams pagarināt studiju virzienu akreditācijas grafiku visiem Augstskolu likuma pārejas noteikumu 48. punktā un 48.1punktā norādītajiem studiju virzieniem, izlīdzinot grafiku un akreditācijas apjomu studiju kvalitātes komisijai, tādejādi nodrošinot iespēju veikt pilnvērtīgu un uz rezultātiem vērstu studiju virzienu novērtēšanas un akreditācijas procesu, kā šāda termiņu pagarināšana būtu atbilstoša un līdzvērtīga tiem atbalsta pasākumiem, kas ietverti Covid-19 infekcijas izplatības seku pārvarēšanas likumā, kā arī novērstu iespējamās negatīvās tiesiskās sekas un iespējamās tiesvedības, ja, neiekļaujoties pašreizējos akreditācijas termiņos, augstskola/koledža nevarēs 2020/2021. gada absolventiem izsniegt valsts atzītus izglītības diplomus.  |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija un AIC. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | AIC, augstskolas un koledžas. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts ir neitrāls attiecībā uz tautsaimniecību un administratīvo slogu, jo nemaina akreditācijas procesa nepieciešamību un akreditācijas procedūras, bet tikai maina akreditācijas termiņus Covid-19 situācijas apstākļos. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Likumprojekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | AIC |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts neietekmēs pārvaldes funkcijas un institucionālo struktūru. Likumprojekta izpilde neprasa jaunu institūciju izveidi, esošu institūciju likvidāciju vai reorganizāciju, neietekmēs cilvēkresursus.  |
| 3. | Cita informācija | Nav.  |

Izglītības un zinātnes ministre I. Šuplinska

Karelova,67047982

dana.karelova@izm.gov.lv

v\_sk. = 1637